cyanic-selkie/wikianc huggingface dataset:
ლიურანი
ლიურანი (Lürən) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 1004 კაცი.
სქოლიო
კატეგორია:მასალის რაიონის სოფლები
საქართველოს 17 წლამდე კალათბურთელთა ნაკრები
საქართველოს 17 წლამდე კალათბურთელთა ნაკრები წარმოადგენს საქართველოს მსოფლიოს საკალთბურთო ახალგაზრდულ ჩემპიონატებში, რომელსაც მართავს საქართველოს კალათბურთის ფედერაცია. იგი ქვეყანას წარმოადგენს 16 და 17-წლამდელთა საერთაშორისო საკალათბურთო ჩემპიონატებში.
გუნდი უკანასკნელად გამოჩნდა ფიბა-ს 2016 წლის ევროპის 16-წლამდელთა ჩემპიონატის B დივიზიონში.
სქოლიო
კატეგორია:საქართველოს ეროვნული სპორტული ნაკრებები კატეგორია:საქართველოს ეროვნული საკალათბურთო ნაკრები
მარშები
მინი|მარშები მინი|მარილიანი მარშები შოტლანდიაში მარშები (Marsch, Marschland) — ლანდშაფტის ტიპი. ზღვის სანაპიროს ზედა ზოლი, რომელიც წყლით იფარება ყველაზე მაღალი მოქცევების დროს. აგებულია მეტწილად შლამით ან ქვიშისა და შლამის ნაყარით, სადაც ფორმირდება ჰუმუსითა და მიკროორგანიზმებით მდიდარი ნიადაგი. ჩვეულებრივ, წაგრძელებულია ზოლისებურად. სიგანე როგორც წესი 30 კმ არ აღემატება. ზოგჯერ მდებარეობს ზღვის დონეზე დაბლა, ზღვიდან გამოყოფილია დიუნების ზოლით. მარშები ტიპიურია ჩრდილოეთი ზღვის სანაპიროსათვის, გვხვდება ნიდერლანდებში, გერმანიაში, დიდი ბრიტანეთში, დანიაში, საფრანგეთში, აშშ-ის აღმოსავლეთ და სამხრეთ ნაწილში და სხვა.
მარშები რელიეფის აკუმულაციური ფორმებია. ბუნებრივ მდგომარეობაში ჩვეულებრივ დაკავებულია დიდნაყოფიერი მდელოებით, მეტწილად ჰალოფიტური მცენარეულობით. ადგილ-ადგილ დაჭაობებულია. მარშები ფართოდ გამოიყენება სოფლის მეურნეობის მიზნებისათვის. მარშების გამშრალ მონაკვეთს — პოლდერი ეწოდება. მარშები გვხვდება მდინარეთა შესართავებში, განსაკუთრებით ფართო დელტების ადგილას.
ახლო აღმოსავლეთში ნილოსისა და ტიგრი-ევფრატის დელტებში არის ფართო ისტორიული მნიშვნელობის მარშები. ირანში არსებულ მარშებზე განვითარებულია უნიკალური კულტურა, რომელიც ათვისებულია ადგილობრივ მკვიდრთა მიერ. აღსანიშნავია მეკონგისა და ამაზონის დელტებში წარმოქმნილი მარშები, აშშ-ში ყველაზე ფართო დელტას მარშებთან ერთად მდინარე მისისიპი ქმნის.
რესურსები ინტერნეტში
კატეგორია:მარშები კატეგორია:ეკოსისტემები
დაკარგული გზა და სხვა ნაწერები
„დაკარგული გზა და სხვა ნაწერები“ (The Lost Road and Other Writings) — კრისტოფერ ტოლკინის მიერ შედგენილი „შუახმელეთის ისტორიის“ მეხუთე ტომი. ეფუძნება ჯ. რ. რ. ტოლკინის ხელნაწერებს.
ტომი ეძღვნება რამდენიმე მნიშვნელოვან საკითხს, მათ შორის - ნუმენორის დაცემას, რომელიც დაემატა „შუახმელეთის ისტორიას.“ ამ ტომში აგრეთვე საუბარია შუახმელეთის ენებსა და დიალექტებზე და შეტანილია ეტიმოლოგიური ლექსიკონი, ელფური ლექსიკონებისგან შედგენილი.
თავები
შენიშვნა: აქ წარმოდგენილი მასალები აგრეთვე გამოქვეყნდა გამოცემაში Vinyar Tengwar, 2003 და 2004 წლებში
რესურსები ინტერნეტში
*04 კატეგორია:ჯ. რ. რ. ტოლკინის ნაწარმოებები კატეგორია:Allen & Unwin-ის წიგნები
საქართველოს კალათბურთის ეროვნული ფედერაცია
საქართველოს კალათბურთის ეროვნული ფედერაცია — კალათბურთის ეროვნული მმართველი ორგანო საქართველოში.
დაარსდა 1991 წლის 4 ივნისს. საერთაშორისო კალათბურთის ფედერაციას (FIBA) შეუერთდა 1992 წელს.
სქოლიო
კატეგორია:საქართველოს კალათბურთი კატეგორია:საქართველოს სპორტული ორგანიზაციები კატეგორია:ეროვნული საკალათბურთო ფედერაციები
შოდა
შოდა — მთა კავკასიონის მთავარი წყალგამყოფი ქედის სამხრეთ ფერდოზე, რომელიც ქმნის შოდა-კედელას ქედს, სიმაღლე 3609 მეტრი. აქვს ორი მწვერვალი, რომლებიც დაფარულია მუდმივი თოვლით.
მთის ძირში გადის ოსეთის სამხედრო გზა.
კატეგორია:რაჭა-ლეჩხუმისა და ქვემო სვანეთის მხარის მთები
გეიმპადი
მინი|250პქ|[[PlayStation (კონსოლი)|PlayStation-ის DualShock კონტროლერი]] გეიმპადი (gamepad; ასევე ეწოდება ჯოიპადი ან კონტროლერი) — სათამაშო კონტროლერის სახეობა, დისტანციური მართვის პულტი, რომელსაც ადამიანი მოიხმარს ორივე ხელის საშუალებით. მის სამართავად საჭიროა ხელის ცერა თითების გამოყენება (თანამედროვე გეიმპადების შემთხვევაში, აგრეთვე გამოიყენება საჩვენებელი და შუანა თითები).
1962 წელს გამოსული ერთ-ერთი ადრეული ვიდეო თამაში „Spacewar!“, თავდაპირველად სამართვად გამოიყენებდა ტუმბლერებს, რომელიც ჩაშენებული იყო სისტემაში. ეს გადამრთველები გამოსაყენებლად არაკომფორტული და მოუხერხებელი იყო, ამიტომაც ალან კოტოკმა და ბობ სონდერსმა შექმნეს კონტროლის სადენიანი მოხსნადი მოწყობილობა, რომელიც მიიჩნევა ყველაზე ადრეულ გეიმპადათ.
გეიმპადი უზრუნველყოფს ადამიანისა და ვიდეო თამაშების კონსოლის ურთიერთქმედებას. გეიმპადები აგრეთვე გამოიყენება პერსონალურ კომპიუტერებზეც, კლავიატურისა და მაუსის ჩასანაცვლებლად. სტანდარტული გეიმპადის განლაგება ამგვარია: მარცხენა ხელის მხარეს განლაგებულია მიმართულების ღილაკები (წინ-უკან-მარცხნივ-მარჯვნივ), მარჯვენა მხარეს — მოქმედების ღილაკები (ახტომა, სროლა და ა.შ.)
სქოლიო
კატეგორია:ვიდეო თამაშის კონტროლერები
ელისაბედ ტიუდორი (მწერალი)
ელისაბედ ტიუდორი (რუსულად: Элизабет Тюдор) სრული სახელი ლალა ელისაბედ ტიუდორ ჰასენბერგი (Лала Элизабет Тюдор Гассенберг), იგივე ლალა ჰასანოვა (Лала Гасанова) (დ. 1978 წლის 26 ივლისი, ბაქო, აზერბაიჯანი) — აზერბაიჯანელი და რუსი მწერალი, რომელიც ნაწარმოებს ქმნის სამეცნიერო ფანტასტიკის ჟანრში. ის ნაწილობრივ ებრაული წარმოშობისაა.
ბიოგრაფია
ტიუდორი ბაქოში დაიბადა, 1998 წელს დაამთავრა აზერბაიჯანის საერთაშორისო უნივერსიტეტი, 2013 წელს ფლორიდას საერთაშორისო უნივერსიტეტი და 2015 წელს მაიამის უნივერსიტეტის სამართლის სკოლა. მან წერა დაიწყო 1994 წელს, ჟანრად კი სამეცნიერო ფანტასტიკა აირჩია. ტუდორი არის რუსულენოვან მწერალთა საერთაშორისო ფედერაციისა და აზერბაიჯანის მწერალთა კავშირის წევრი. იგი ასევე არის საერთაშორისო მწერლების პროფკავშირების წევრი, როგორიცაა ,,ახალი თანამედროვე და ფართო სამყარო ''. 2016 წელს ელიზაბეტ ტუდორი გახდა ავტორთა გილდიის წევრი, რომელიც ამერიკის უძველესი და უდიდესი პროფესიული ორგანიზაციაა მწერალთათვის.
კარიერა
2003 წელს მან დაასრულა ისტორიულ – ფანტასტიკური რომანი „წყალქვეშა კასპიის საიდუმლო“. 2004 წელს გამოქვეყნდა სამეცნიერო ფანტასტიკის რომანი „შვიდი დესპანი“, რომელიც მან ინგლისელი მწერლის ვალტერ სკოტის ხსოვნას მიუძღვნა. 2005 წელს გამოიცა კიდევ ორი ​​წიგნი - ცათა დევნილები და ცათა ოსტატები.
2007 წელს ტიუდორმა კალიფორნიის გუბერნატორს არნოლდ შვარცენეგერს მიუძღვნა შემდეგი სამეცნიერო ფანტასტიკის რომანი, სახელწოდებით ,,შეჯახება". ეს იყო ერთადერთი წიგნი აზერბაიჯანიდან, რომელიც 2008 წელს გერმანიაში, შტუტგარტში ჩატარებულ რუსულ ლიტერატურულ ფესტივალზე იყო წარმოდგენილი. შეჯახების გამოცემის წელსვე გამოიცა მოთხრობების კრებული ,,საუკუნეთა ჩრდილი".
გავრცელებული ინფორმაციით, მისი სერია ,,საროს" ისტორიული ფანტასტიკური რომანებიდან იქნება 13 ტომიანი სერია.
სქოლიო
კატეგორია:აზერბაიჯანელი სამეცნიერო ფანტასტიკის ჟანრის მწერლები კატეგორია:აზერბაიჯანულენოვანი მწერლები კატეგორია:რუსი მწერალი ქალები კატეგორია:XXI საუკუნის მწერლები კატეგორია:XX საუკუნის მწერლები კატეგორია:მწერალი ქალები
ეფესოს ბრძოლა (1147)
ეფესოს ბრძოლა — ბრძოლა ჯვაროსანთა არმიასა და სელჩუკებს შორის. ჯვაროსნებს მეთაურობდა საფრანგეთის მეფე ლუი VII. საფრანგეთის არმიამ წარმატებით მოიგერია სელჩუკთა თავდასხმა ქალაქ ეფესოს მახლობლად.
წინარე ისტორია
მეფე ლუი VII ხელმძღვანელობდა საფრანგეთის არმიას, ევროპიდან  მცირე აზიის გავლით იერუსალიმამდე. მან გადაწყვიტა წასულიყო სანაპიროს გასწვრივ მცირე აზიაში, რადგან იმპერატორ კონრად III დამარცხების შემდეგ დორილეის ბრძოლაში, ანატოლიის შიდა რაიონებში გადაადგილება ძალიან საშიში იყო. 1147 წლის დეკემბრის დასაწყისში, საფრანგეთის არმია დასასვენებლად შეჩერდა უძველეს ქალაქ ეფესოსთან ახლოს, სანამ გააგრძელებდნენ გზას მდინარე მენდერესის ხეობაში და მივიდოდა ადალიის პორტთან. ეფესში ჩასვლის შემდეგ ლუი VII ბიზანტიის იმპერიის შიკრიკებმა გააფრთხილეს, რომ ქალაქის შემოგარენი დაკავებული ჰქონდათ თურქ-სელჩუკებს და ჯობდა, რომ არმია დაეტოვათ ციტადელში, რადგან ჯვაროსნები ვერ მიიღებდნენ დახმარებას ადგილობრივი ბერძენი მოსახლეობისაგან. მეფე ლუიმ არ მიიღო ეს რჩევა და დეკემბრის ბოლოს თავისი ძალები გამოიყვანა საბრძოლველად.
ბრძოლა
სელჩუკები ჩასაფრებულიები იყვნენ ეფესოსთან, ხეობაში. არ არის საკმარისი ინფორმაცია ბრძოლის შესახებ, მაგრამ მისი მონაწილის ოდო დეილელის მიხედვით, ჯვაროსნების გამბედაობამ ხელი შეუშალა თურქების  წარმატებას.
შედეგი
ეფესოს ბრძოლა, როგორც ჩანს, არ იყო მეორე ჯვაროსნული ლაშქრობის მნიშვნელოვანი ბრძოლა. უილიამ ტირელი აღწერს, თუ როგორ ისვენებდნენ ეფოსში ჯვარსნები, მაგრამ არაფერია ნათქვამი სელჩუკებთან ბრძოლაზე. თურქებმა განაგრძეს თავდასხმა და შეძლეს მიეყენებინათ გამანადგურებელი დამარცხება ჯვაროსნების არმიაზე, კადმუსის ბრძოლაში 1148 წლის იანვარში.
სქოლიო
კატეგორია:მეორე ჯვაროსნული ლაშქრობის ბრძოლები
ფენეკეტლენი
ფენეკეტლენი (Feneketlen-tó) — ხელოვნური ტბა უნგრეთში. განლაგებულია ქალაქ ბუდაპეშტის მე-11 რაიონში. წარმოადგენს ყოფილ თიხოვან კარიერს. წარმოიშვა 1877 წელს. სიგრძე 200 მ-მდეა. მაქსიმალური სიგანე 40 მ. დასვენების პოპულარული ადგილია.
ჭართალის კოშკები
ჭართალის კოშკები — კოშკები მდებარეობს ახმეტის მუნიციპალიტეტში, სოფელ ჭართალის განაპირას. განეკუთვნებიან გვიანდელ შუა საუკუნეებს.
პირველი კოშკი
კოშკი გეგმით თითქმის კვადრატულია (6,5 X 6,2 მ), ზემოთკენ შევიწროებული. ნაგებია სხვადასხვა ზომის ნატეხი ქვიშაქვითა და კირის დუღაბით. წყობით რიგების ჰორიზონტალურობა დაცულია. ძეგლი დაზიანებულია. შემორჩენილია სამი სართული. შესასვლელი პირველ სართულზეა, აღმოსავლეთიდან. შესასვლელს გადახურვა ჩამონგრეული აქვს და მისი ფორმა არ დგინდება. კოშკის სამივე სართულის კედლებში სწორკუთხა სარკმლები და სათოფურებია. სართულშუა გადახურვა ხის კოჭებზე ყოფილა გამართული (შემორჩენილია კოჭების საყრდენი ბუდეები). კოშკს ირგვლივ გალავანი ევლებოდა, რომლისგანაც ნაშთებიღაა შემორჩენილი.
მეორე კოშკი
კოშკი მდებარეობს სოფლის ჩრდილო-დასავლეთით, ყორაანთ ხევში, დაბლობზე. კოშკი გეგმით ოთხკუთხაა (4,6 X 5,2 მ), შემორჩენილია დასავლეთ კედლის ნაწილი. დანარჩენი კედლები დანგრეულია და მცენარეულობითაა დაფარული. შენობა ნაგები ყოფილა მოზრდილი ზომის ნატეხი ქვითა და კირის დუღაბით.
მესამე კოშკი
კოშკი მდებარეობს სოფლის ჩრდილო-დასავლეთით, ყორაანთ ხევში. კოშკი გეგმით ოვალურია, ნაგები ყოფილა ნატეხი ქვითა და კირის დუღაბით. მთლიანად დანგრეულია. კოშკს ირგვლივ გალავანი ევლებოდა, რომლის ნაშთები აქა-იქღაა შემორჩენილი.
ლიტერატურა
კატეგორია:ახმეტის მუნიციპალიტეტის კოშკები
მაჰმუდავარი
მაჰმუდავარი (Mahmudavar) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 7621 კაცი.
სქოლიო
კატეგორია:მასალის რაიონის სოფლები
დასავლეთის რეგიონი (კამერუნი)
დასავლეთის რეგიონი (West Region, Région de l’Ouest) — რეგიონი კამერუნის დასავლეთ ნაწილში. ჩრდილო-დასავლეთიდან ესაზღვრება კამერუნის ჩრდილო-დასავლეთის რეგიონს, ჩრდილო-აღმოსავლეთიდან ადამავის რეგიონს, აღმოსავლეთიდან და სამხრეთიდან ცენტრალურ რეგიონს, სამხრეთ დასავლეთიდან სანაპირო რეგიონს და დასავლეთიდან სამხრეთ-დასავლეთის რეგიონს. ადმინისტრაციული ცენტრი — ქალაქი ბაფუსამი.
დასავლეთის რეგიონი ფართობის მიხედვით ქვეყნის ყველაზე პატარა რეგიონია (13 892 კმ²), მაგრამ მოსახლეობის სიმჭიდროვის მიხედვით მას მეორე ადგილი უკავია (137,26 ად./კმ²).
ადმინისტრაციული დაყოფა
რეგიონი იყოფა 8 დეპარტამენტად:
მოსახლეობა და ეკონომიკა
დასავლეთის რეგიონი შედის კამერუნის ეკონომიკურად ყველაზე უფრო კარგად განვითარებული რეგიონების რიცხვში. რეგიონის ეკონომიკურ განვითარებას ძირითადად ხელს უწყობს ბამუმის და ბამილეკეს ტომის ხალხი. რეგიონის მოსახლეობის დიდმა რაოდენობამ და შედარებით პატარა ტერიტორიამ ხელი შეუწყო ამ ხალხს გამხდარიყვნენ გამოცდილი ფერმერები და ხელოსნები.
სქოლიო
კატეგორია:კამერუნის რეგიონები
Cryptopone
Cryptopone — ტროპიკული ჭიანჭველათა გვარი Ponerinae-ს ქვეოჯახიდან. დაახლოებით 30 სახეობა.
გავრცელება
გავრცელების არეალი — კოსმოპოლიტური გვარი, უპირატესად აზიის სუბტროპიკებში და ტროპიკებში, მრავალფეროვნების ცენტრი დაფიქსირებულია აღმოსავლეთ და სამხრეთ-აღმოსავლეთ აზიაში (სამხრეთ ამერიკაში ცნობილია მხოლოდ 4 სახეობა, აფრიკაში — 1 სახეობა).
სისტემატიკა
ცნობილია დაახლოებით 30 სახეობა (Wadeura guianensis-ის ჩათვლით -ს სინონიმიზირებული გვარიდან). მიეკუთვნება Ponera Group-ის გვარის ჯგუფს (Belonopelta-ს, Diacamma-ს, Ectomomyrmex-ის, Emeryopone-ს, Ponera-ს, Pseudoponera-ს ტაქსონებთან ერთად). გვარი პირველად 1893 წელს აღწერა იტალიელი მირმეკოლოგის კარლო ემერის მიერ. 2010 წელს გვარი Cryptopone სინონიმიზირებული იქნა Pachycondyla-ს გვართან (Mackay & Mackay, 2010: 3). მაგრამ უკვე 2014 წელს, ყველა Ponerinae-ს მთლიანი რეკლასიფიკაციის ჩატარების შემდეგ, მირმეკოლოგებმა კრის შმიდტმა და სტივ შატაკმა Cryptopone-ს გვარი აღადგინეს თავიანთ სტატუსზე (Schmidt, C. A.; Shattuck, S. O., 2014). მაშინვე მოხდა მათი სინონიმიზირება ტაქსონთან, რომელიც 1981 წლიდან განიხილებოდა როგორც Pachycondyla-ს გვარის სინონიმი.
სქოლიო
კატეგორია:პონერინები
Victoria II
თამაშში მოთამაშე მართავს 200 სახელმწიფოდან ერთ-ერთს და პერიოდი მოიცავს 1836-1936 წლებს. მოთამაშის განკარგულებაში იმყოფება რიგი ინსტრუმენტები ეკონომიკის, მეცნიერების, შიდა პოლიტიკის, დიპლომატიის, არმიისა და ფლოტის სამართავად. იგი სხვა არსებული გრანდ სტრატეგიებისგან განსხვავდება იმით, რომ მნიშვნელოვანი აქცენტი გამახვილებული არის შიდა პროცესების დეტალიზაციაზე, რომელიც მიმდინარეობს სახელმწიფოში და ასევე დიპლომატიის სისტემის განვითარებაზე. პირველი ნაწილისგან განსხვავებით Victoria II ნაკლებად დამოკიდებული არის რეალურ ისტორიულ მოვლენებზე და სიუჟეტი არის არასწორხაზოვანი. თუმცა თამაშს ასევე აქვს მრავალი ისტორიული ასპექტი, როგორიცაა ისეთი ადგილების კოლონიზაცია, სადაც იმ დროისთვის არ იყო არანაირი ევროპული ძალაუფლება, როგორიცაა სუბ-საჰარული აფრიკა და ჩრდილოეთ კანადა. Victoria II-ს გააჩნია მრავალმოთამაშიანი რეჟიმის მხარდაჭერა, სადაც მოთამაშეთა მაქსიმალური რაოდენობა 32-ს არ აღემატება.
სათამაშო პრესამ საკმაოდ დადებითად მიიღო იგი. საერთო განხილვების საიტებზე, GameRankings-სა და Metacritic-ზე ფლობს 76.17 %-სა და 100-დან 75 ქულას შესაბამისად.
ლუიზ ფრანსუაზ დე ბურბონი
ლუიზ ფრანსუაზ დე ბურბონი (Louise Françoise de Bourbon; დ. 1 ივნისი, 1673 — გ. 16 ივნისი, 1743) — ბურბონთა დინასტიის წარმომადგენელი. საფრანგეთის მეფე ლუი XIV-ისა და მადამ დე მონტესპანის უკანონო ქალიშვილი რომელიც შემდგომში ლეგიტიმურ შვილად სცნეს და რომელსაც სახელი მამამისის კიდევ ერთი საყვარლის, ლუიზა დე ლა ვალიერის პატივსაცემად დაარქვეს, რომელიც ასევე მისი ნათლია იყო. დაბადებიდან გათხოვებამდე, იგი ატარებდა მადმუაზელ ნანტის წოდებას.
თორმეტი წლის ასაკში ცოლად გაჰყვა ბურბონის ჰერცოგ ლუი დე ბურბონს, რომელიც რამდენიმე წლის შემდეგ კონდეს პრინციც ხდება. იგი ახლოს იყო თავის ნახევარძმასთან, საფრანგეთის დოფინ ლუი დე ბურბონთან, რის გამოც მან შესძლო და თავისი ვაჟი ლუი ანრი საფრანგეთის პრემიერ მინისტრად აქცია. შემდგომში, პარიზში მან ააგო ბურბონის სასახლე, სადაც გადასახლდა კიდეც და იქ იცხოვრა გარდაცვალებამდე.
ბიოგრაფია
ლუიზ ფრანსუაზი დაიბადა 1673 წლის 1 ივნისს ტორნუაში. იგი იყო საფრანგეთის მეფე ლუი XIV-ისა და მისი საყვარლის, მადამ დე მონტესპანის უკანონო ქალიშვილი, რომლის ლეგიტიმაციაც პარიზის პარლამენტმა მალევე მოახდინა, ისევე როგორც მისი ძმების: მაინისა და ვექსინის ჰერცოგების. თუმცა, იმისათვის რომ ლუიზ ფრანსუაზი კანონიერ შვილად ეცნოთ, გარკვეულ დათმობებზე მოუწიათ წასვლა, როგორიცაა ის ფაქტი, რომ მას სამუდამოდ აეკრძალა დედასთან კონტაქტი და როდესაც გარდაიცვალა მისი გლოვის ნებაც კი არ დართეს. ეს იმიტომ, რომ მონტესპანი გათხოვილი ქალი იყო, რაც მის მეფესთან კავშირს კიდევ უფრო უწმინდურს ხდიდა. ლეგიტიმაციისთანავე, ლუიზ ფრანსუაზი მადმუაზელ დე ნანტი გახდა.
იგი თავის და-ძმებთან ერთად იზრდებოდა, მადამ დე მონტენონის ზედამხედველობის ქვეშ. 1685 წლის 24 ივლისს თორმეტი წლის ასაკში, ლუიზ ფრანსუაზი მამის ბრძანებით ცოლად გაჰყვა კონდეს პრინც ანრი ჟიულის ვაჟს, ბურბონის ჰერცოგ ლუი III-ს. მათი ქორწინება ვერსალის სამეფო სასახლის სამლოცველოში შედგა.
ლუიზ ფრანსუაზს საშინელი ქორწინება ჰქონდა და მიუხედავად ქმრის მხრიდან იგნორისა, წყვილს ცხრა შვილი შეეძინა, რომელთაგან აღსანიშნავია ლუი ანრი, რომელიც ლუი XV-ის პრემიერმინისტრი გახდა. ლუი III მოძალადე და სასტიკი ბუნების კაცი იყო, რასაც ასაკში შესვლასთან ერთად დაემატა შიზოფრენიის ნიშნებიც, რაც მას მემკვიდრეობით ერგო. გარდა ამისა, მათი ქორწინება სკანდალური იყო, ვინაიდან ლუი ევროპის რამდენიმე სამეფო ოჯახის შთამომავალი იყო, ლუიზ ფრანსუაზი კი ბასტარდად შობილი, თუმცა მისი მზითვის გამო ლუიმ ქორწინებაზე უარი ვერ თქვა.
ლუი III 1710 წელს, 41 წლის ასაკში გარდაიცვალა, რითაც შესაძლოა ითქვას, რომ ლუიზ ფრანსუაზმა ამოისუნთქა. მას შეუნარჩუნდა კონდეს პრინცესის წოდება, რომელსაც სიცოცხლის ბოლომდე ატარებდა. ამის შემდეგ, მან განაცხადა, რომ მეორედ აღარასდროს გათხოვდებოდა და საცხოვრებლად ვერსალში გადავიდა.
ლუიზ ფრანსუაზს დიდი გავლენა ჰქონდა თავის შვილებზე. მისი უფროსი ქალიშვილი ანა მარი დედის გავლენით მონაზვნად აღიკვეცა, ვინაიდან მას გონებრივი პრობლემები ჰქონდა და ლუიზ ფრანსუაზი ფიქრობდა, რომ იგი მხოლოდ ღვთის სამსახურში ჩადგომით თუ განიკურნებოდა. ასევე ლუიზ ფრანსუაზმა შესძლო და თავისი ვაჟი ლუი ანრი საფრანგეთის პრემიერმინისტრად აქცია, თუმცა ეს თანამდებობა მალევე დაჰკარგა მადამ დე პრიესთან რომანის გამო. მისი მეორე და მესამე ვაჟები კი დაუქორწინებლად გარდაიცვალნენ, რომელთაც მთელი ცხოვრების მანძილზე უამრავი საყვარელი ჰყავდათ. ესპანური მემკვიდრეობის ომის დროს, ლუი XIV ესპანეთში გასათხოვებლად თავისი ოჯახიდან გოგონას ეძებდა. მას არჩევანი უნდა გაეკეთებინა ლუიზ ფრანსუაზისა და მისი დის, ორლეანის ჰერცოგინია ფრანსუაზ მარის ქალიშვილებს შორის. მეფემ საბოლოო არჩევანი ლუიზ ელიზაბეტ ორლეანელზე შეაჩერა, რომელიც ესპანეთის დედოფალი გახდა, რამაც ლუიზ ფრანსუაზის განაწყენება გამოიწვია, ვინაიდან მას სურდა, რომ ესპანეთის მეფეს მისი გოგონა გაჰყოლოდა ცოლად.
იგი ძალიან ახლოს იყო თავის ნახევარ-ძმასთან, საფრანგეთის დოფინ ლუი დე ბურბონთან. ისინი ერთად ხშირად დადიოდნენ შატო დე მედონში, სადაც ლუიზ ფრანსუაზი და ლუი გეგმებს აწყობდნენ, თუ რას გააკეთებდნენ ლუის გამეფების შემთხვევაში, თუმცა ლუი 1711 წელს გარდაიცვალა და მათი დიდი გეგმებიც მასთან ერთად.
ლუიზ ფრანსუაზი ძალიან პროვოკაციული და ინტრიგების მოყვარული ქალი იყო, რაშიც ის დედას ჰგავდა. სამეფო კარზე იგი თავის საუკეთესო მეგობარ მარკიზა დე ლასაისთან ერთად დიდ დროს ატარებდა და მონაწილეობას იღებდა შეთქმულებებში.
სიცოცხლის ბოლო წლებში, პარიზის ცენტრში მან ააშენა ბურბონის სასახლე, რომელიც საბოლოოდ ეროვნული ასამბლეის ადგილსამყოფელად იქცა. იგი გარდაიცვალა 1743 წლის 16 ივნისს, 70 წლის ასაკში.
ლიტერატურა
კატეგორია:დაბადებული 1 ივნისი კატეგორია:დაბადებული 1673 კატეგორია:გარდაცვლილი 16 ივნისი კატეგორია:გარდაცვლილი 1743 კატეგორია:ბურბონები კატეგორია:კონდეს პრინცესები
იშპარსოვო
იშპარსოვო (Ишбарс) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.
2010 წლის მონაცემებით, სოფელში ცხოვრობს 767 ადამიანი. რაიონულ ცენტრ სტერლითამაქიდან დაშორებულია 25 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 25 კმ-ით.
2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (88%).
ნიზამი განჯევის ძეგლი (რომი)
ნიზამი განჯევის ძეგლი (Monumento a Nizami Ganjavi) — XII საუკუნის პოეტისა და მოაზროვნის ნიზამი განჯევის ძეგლი იტალიის დედაქალაქ რომში, ვილა ბორგეზეს პარკში, ვიალე მადამ ლეტიციას ქუჩაზე. ძეგლის ავტორები არიან აზერბაიჯანის სახალხო მხატვარი სალხაბ მამედოვი და დამსახურებული მხატვარი ალი იბადულაევი. პროექტი რომის მერიის ისტორიისა და ხელოვნების კომისიამ დაამტკიცა.
ძეგლის გახსნა 2012 წლის 20 აპრილს შედგა ჰეიდარ ალიევის ფონდის მხარდაჭერითა და იტალიაში აზერბაიჯანის საელჩოს მონაწილეობით (აზერბაიჯანის პრეზიდენტის 2011 წლის 23 დეკემებრის, „გენიალური აზერბაიჯანელი პოეტისა და მოაზროვნის ნიზამი განჯელის 870 წლის იუბილეს ჩატარების შესახებ“, განკარგულების თანახმად).
ძეგლის გახსნის ცერემონიაში მონაწილეობა მიიღეს ჰეიდარ ალიევის ფონდის პრეზიდენტმა, აზერბაიჯანის პირველმა ლედიმ მეჰრიბან ალიევამ და იტალიაში აზერბაიჯანის საელჩოს წარმომადგენლებმა.
სქოლიო
კატეგორია:2012 წელს დაარსებულები
მორენა ბაკარინი
მინი|290x290პქ|მორენა ბაკარინი მორენა ბაკარინი (ინგლ. Morena Baccarin; დ. 2 ივნისი, 1979 წელი) ბრაზილიელ-ამერიკელი მსახიობია. იგი ცნობილია ინაარა სერას როლით სამეცნიერო ფანტასტიკურ სერიალში "Firefly". იგი მონაწილეობდა ფილმში "Serenity". გარდა ამისა, მან მოიპოვა საერთაშორისო დიდება, სუპერგმირის ფილმში "Deadpool". 2011 წელს მან მიიღო ემის ჯილდო დრამატულ სერიალ Homeland - ში შესრულებული როლისთვის, როგორც საუკეთესო მეორეხარისხოვანი მსახიობი ქალი.
ადრეული წლები
ბაკარინი დაიბადა 1979 წლის 2 ივნისს. რიო-დე-ჟანეიროში. მისი დაბადების სახელი არის მორენა სილვა დე ვაზ სეტტა ბაკარინი. იგი მსახიობ ვერა სეტტასა და ჟურნალისტ ფერნანდო ბაქარინს შეეძინათ. 7 წლის ასაკში ის ოჯახთან ერთად ნიუ–იორკში გადავიდა.
ბაკარინი დადიოდა 41-ე საჯარო სკოლაში და ნიუ იორკის კოლაბორაციული სწავლების სკოლაში, სადაც მორენა და კლერ დეინსი კლასელები იყვნენ. შემდგომში მათ ერთად მიიღეს მონაწილეობა ფილმში Homeland.
მოგვიანებით ბაკარინი სწავლობდა Fiorello H. LaGuardia- ს მუსიკისა და ხელოვნების სკოლაში, მანამ სანამ ჯულიარდის სკოლაში თეატრალურ პროგრამაში შევიდოდა (1996– 2000).
პირადი ცხოვრება
მარცხნივ|მინი|295x295პქ|მორენა ბაკარინი ([[ორსულობა|ორსული) 2013 წელი]] 2011 წლის ნოემბერში, ბაკარინმა იქორწინა ოსტინ ჩიკზე. ოსტინი არის ამერიკელი კინოპროდიუსერი და რეჟისორი. მათი ვაჟი, ჯულიუსი, რომელიც 2013 წლის 22 ოქტომბერს დაიბადა. 2015 წლის ივლისში ჩიკმა განქორწინება მოითხოვა, რადგან ისინი ერთმანეთს ვერ უგებდნენ. 2016 წლის 18 მარტს მათი განქორწინება ოფიციალური გახდა.
2015 წლის სექტემბერში ბაქარინმა განქორწინების იურიდიულ დეკლარაციაში თქვა, რომ იგი აპირებს დაქორწინებას ბენ მაკკენზეზე, რომელიც სერიალ Gotham - ში მთავარ როლს ასრულებს. მან ასევე თქვა რომ, მუცლით მის შვილს ატარებდა.
წყვილს ჰყავს ქალიშვილი, რომელიც დაიბადა 2016 წლის 2 მარტს. ბაკარინმა და მაკკენზიმ ნიშნობა 2016 წლის ნოემბერში ჩაატარეს. 2017 წლის 2 ივნისს, მათ იქორწინეს ნიუ იორკში.
კარიერა
ბაკარინმა პირველი კინოროლი მიიღო იმპროვიზირებულ მოდის მსოფლიო კომედიაში "Perfume", 2001 წელს. ამას მოჰყვა მთავარი როლი ფილმში - Way Off-Broadway (2001).
2003-2004 წლებში იგი გამოჩნდა მეგი ჯონსის როლში სერიალ Still Life - ის ექვს ეპიზოდში. 2004 წელს, იგი გამოჩნდა სატელევიზიო სერიალში - It’s Always Sunny, ტრანსსექსუალი ქალის როლში. 2005 წლის თებერვალში ბაკარინმა მიიღო ხმოვანი როლი ანიმაციურ სერიალში - Justice League Unlimited.
2007 წელს მან ითამაშა ფილმებში: Las Vegas, Heartland და Sands of Oblivion.
მორენამ ასევე გაახმოვანა ანიმაციები: "Son of Batman", "Batman: Bad Blood"...
ბაქარინი მელისა მაკარტის გვერდით გამოჩნდა 2015 წლის კომედიურ ფილმში - Spy, აგენტი კარენ უოკერის როლში. 2016 წელს ბაკარინი რაიან რეინოლდთან ერთად მონაწილეობდა ფილმში - Deadpool. 2018 წელს ბაკარინმა გაიმეორა თავის როლი ფილმ Deadpool- ის გაგრძელებაში, სახელწოდებით Deadpool 2.
რესურსები ინტერნეტში
https://marriedbiography.com/morena-baccarin-biography/#Who_is_Morena_Baccarin
https://superstarsbio.com/bios/morena-baccarin/
https://www.imdb.com/name/nm1072555/bio
კატეგორია:ამერიკელი მსახიობები კატეგორია:დაბადებული 22 მაისი კატეგორია:დაბადებული 1978 კატეგორია:XX საუკუნის ამერიკელი ქალი მსახიობები
თურქეთის პოლიტიკა
თურქეთის პოლიტიკა ტარდება სეკულარულ–საპარლამენტო და წარმომადგენლობით დემოკრატიულ რესპუბლიკის ფარგლებში, რა დროსაც თურქეთის პრემიერ-მინისტრი არის მთავრობის ხელმძღვანელი, ხოლო თურქეთის პრეზიდენტი არის სახელმწიფოს მეთაური, რომელიც ფლობს მეტწილად ცერემონიულ როლს, მაგრამ აგრეთვე იგი ფლობს მნიშვნელოვან სარეზერვო ძალაუფლებას.
თურქეთის პოლიტიკური სისტემა დანაწილებულია. აღმასრულებელი ხელისუფლება ეკუთვნის მინისტრთა საბჭოს ანუ თურქეთის მთავრობას. საკანონმდებლო უფლებამოსილება ენიჭება თურქეთის დიდ ეროვნული ასამბლეას. სასამართლო დამოუკიდებელია აღმასრულებელი და საკანონმდებლო ორგანოსაგან. თურქეთის ამჟამინდელი კონსტიტუცია მიღებულია 1982 წლის 7 ნოემბერს, თურქეთის საკონსტიტუციო რეფერენდუმის შემდეგ.
აღმასრულებელი ხელისუფლება
სახელმწიფოს მეთაურის ფუნქციას ასრულებს პრეზიდენტი (Cumhurbaşkanı). მოქმედი კოსტიტუციის მიხედვით პრეზიდენტი აირჩევა ხუთი წლით, საყოველთაო არჩევნების გზით. პრეზიდენტი არ უნდა იყოს პარლამენტის წევრი, მაგრამ მან/იგი უნდა იყოს 40 წლის და განათლებით ბაკალავრის ხარისხით. ამჟამინდელი პრეზიდენტი რეჯეფ თაიფ ერდოღანი პირდაპირი გზით აირჩიეს 2014 წელს. აღმასრულებელი ხელისუფლება ეკისრება პრეზიდენტს, პრემიერ-მინისტრს (Başbakan) და მინისტრთა საბჭოს. მინისტრი არ უნდა იყოს თურქეთის პარლამენტის წევრი. პრემიერ-მინისტრის კანდიდატურას აყენებს პრეზიდენტი და რომელიც ვოტუმით (güvenoyu) მტკიცდება პარლამენტის მიერ. დღეს თურქეთის პრემიერ-მინისტრია ბინალი ილდირიმი (სამართლიანობისა და განვითარების პარტია).
პარლამენტი
საკანონმდებლო ხელისუფლება წარმოდგენილია 550 ადგილიანი თურქეთის დიდი ეროვნული კრებით (Türkiye Buyuk Millet Meclisi), აქ 81 პროვინციის წარმომადგენელია. წევრები აირჩევიან ოთხი წლის ვადით, პროპორციული სიით 10% საარჩევნო ბარიერით. პარტია რომ იყოს წარმოდგენილი პარლამენტში, უნდა დააგროვოს მინიმუმ 10% ხმების მთლიანად საპარლამენტო არჩევნებში. დამოუკიდებელ კანდიდატებს ესაჭიროებად მხოლოდ მოგება 10%-ით იმ პროვინციიდან, საიდანაც ისინი მონაწილეობენ. გადაწყვეტილია, რომ ბარიერი უნდა შემცირდეს.
ადგილობრივი მთავრობა
თურქეთის პოლიტიკური სისტემა უაღრესად ცენტრალიზებულია. თუმცა, როგორც ევროპის საბჭოს წევრი სახელმწიფო, თურქეთი ვალდებულია განახორციელოს „ევროპული ქარტია ადგილობრივი თვითმმართველობის შესახებ“. 2011 წლის ევროპის საბჭოს მონიტორინგის კომიტეტის ანგარიშის მიხედვით, არსებობს ფუნდამენტური დეფიციტი ამ ქარტიის განხორციელებაში.
სასამართლო
თავისუფლება და დამოუკიდებლობა სასამართლო სისტემის დაცულია კონსტიტუციით. არ არსებობს ორგანიზაცია, პიროვნება, ან დაწესებულება, რომელიც შეიძლება ხელი შეუშალოს სასამართლოს, ხოლო აღმასრულებელი და საკანონმდებლო სტრუქტურებმა უნდა დაემორჩილონ სასამართლოს გადაწყვეტილებებს. სასამართლო, რომელიც დამოუკიდებელია თავისი მოვალეობის შესრულებისას, უნდა აუხსნას თითოეული თავისი გადაწყვეტილება კონსტიტუციის, კანონების, იურიდიული პრინციპების და მათი პირადი რწმენის თანახმად.
სასამართლო სისტემა უაღრესად სტრუქტურირებულია. თურქულ სასამართლოს არ გააჩნია მსაჯულთა სისტემა; მოსამართლემ გადაწყვეტილება უნდა მიიღოს თითოეულ შემთხვევაში ფაქტების დადგენით, ადვოკატების და პროკურორების მიერ წარმოდგენილი მტკიცებულებების საფუძველზე.
ყველა სასამართლო ღიაა საზოგადოებისათვის. თუ საქმე დახურულია საზოგადოებისათვის, სასამართლომ უნდა გამოაცხადოს ამის მიზეზი. მოსამართლის და პროკურორის სტრუქტურა დადგენილია კონსტიტუციით.
მოსამართლის სტატუსის შეწყვეთა ან მისი შემოწმება შეიძლება მხოლოდ მის მიერ განხორციელებული უპატივცემულობისთვის, მხოლოდ იუსტიციის სამინისტროს ნებართვით, ხოლო ამ შემთხვევაში ინიშნება სპეციალური კომისია ექსპერტების და მოსამართლეების შემადგენლობით.
სქოლიო
კატეგორია:თურქეთის პოლიტიკა კატეგორია:პოლიტიკური სისტემები
ჭონთიოს კოშკი
ჭონთიოს კოშკი — კოშკი მდებარეობს ახმეტის მუნიციპალიტეტში, თუშეთში, ნასოფლარ ჭონთიოს განაპირას, ჩრდილოეთით. განეკუთვნება გვიანდელ შუა საუკუნეებს.
კოშკში შესასვლელი I სართულზეა - სამხრეთიდან. კარი თაღოვანია. სართულის აღმოსავლეთ და ჩრდილო კედლების კიდეებში თითო სათოფურია. II სართულის სამხრეთ კედლის შუაში ისრულთაღოვანი სარკმელია, ჩრდილოეთ კედელში ორი კვადრატული სათოფური, თითო სათოფურია გაჭრილი აღმოსავლეთ და დასავლეთ კედლებში. III და IV სართულებსაც სამხრეთით თითო თაღოვანი სარკმელი აქვთ. III სართულის აღმოსავლეთ და დასავლეთ კედლებზე თითო სათოფურია. IV სართულის აღმოსავლეთ და დასავლეთ კედლებში ორ-ორი სათოფურია, ჩრდილოეთ კედელში კი ერთი. V სართულის ოთხივე კედელში თითო მაღალი შეისრულთაღოვანი სარკმელია, რომელთა ქვედა ნახევარზე, გარედან, ფიქლის სამ-სამ კონსოლზე დაყრდნობილი სწორკუთხა მაშიკულია მიდგმული. კოშკის ოთხივე ფასადზე, მაშიკულების ოდნავ ქვემოთ, ჭადრაკულად განლაგებული მცირე ზომის კვადრატული ნიშებით ორ-ორი პატარა რომბია გამოყვანილი. კოშკს საფეხურებიანი, პირამიდისებრი გადახურვა აქვს.
ლიტერატურა
კატეგორია:ახმეტის მუნიციპალიტეტის კოშკები კატეგორია:თუშეთის ციხესიმაგრეები
მასალი (დასახლება)
მასალი (Masallı) — დასახლება აზერბაიჯანში,  ლენქორანის რეგიონის  მასალის რაიონში.
2013 წლის 5 მარტს, სოფელ თაქლას ადმინისტრაციული ტერიტორიის მასალის დასახლება გაუქმებულ იქნა და ამოღებულია სახელმწიფო რეესტრიდან. გაუქმების შემდეგ, მასალის დასახლების 58.8 ჰა სახელმწიფო საკუთრებაში არსებული ტერიტორია მთლიანად შეერწყა სოფელ თაქლაში ადმინისტრაციულ-ტერიტორიულ ერთეულში მდებარე სოფელ მოლაჰასანლის ადმინისტრაციულ ტერიტორიას. .
სქოლიო
კატეგორია:მასალის რაიონის გაუქმებული სოფლები
საქართველოს 19 წლამდე კალათბურთელთა ნაკრები
საქართველოს 19 წლამდე კალათბურთელთა ნაკრები წარმოადგენს საქართველოს მსოფლიოს საკალთბურთო ახალგაზრდულ ჩემპიონატებში, რომელსაც მართავს საქართველოს კალათბურთის ეროვნული ფედერაცია. იგი ქვეყანას წარმოადგენს 18 და 19-წლამდელთა საერთაშორისო საკალათბურთო ჩემპიონატებში
იგი უკანასკნელად გამოჩნდა ფიბას 2016 წლის ევროპის 18-წლამდელთა ჩემპიონატის B დივიზიონში.
სქოლიო
კატეგორია:საქართველოს ეროვნული სპორტული ნაკრებები კატეგორია:საქართველოს ეროვნული საკალათბურთო ნაკრები
მამედობა (მასალის რაიონი)
სქოლიო
კატეგორია:მასალის რაიონის სოფლები
Colobostruma
Colobostruma — ტროპიკული ჭიანჭველათა გვარი Myrmicinae-ს ქვეოჯახის -ს ტრიბისა.
გავრცელება
გავრცელების არეალი — ავსტრალია (და 1 სახეობა ახალ გვინეაში).
სისტემატიკა
ცნობილია დაახლოებით 10 სახეობა. თავდაპირველად გვარი აღიწერა ქვეგვარის სტატუსში Epopostruma-ს გვარის შემადგენლობაში. ზოგიერთი ავტორი Mesostruma-ს გვარს განიხილავს Colobostruma-ს გვარის (Baroni Urbani & De Andrade, 1994; 2007) უმცროსი სინონიმის როლში.
დიპლომატიური მისიების სია სომხეთში
ეს არის დიპლომატიური მისიების სია სომხეთში. ამჟამად ერევანში განთავსებულია 30 საელჩო და 26 საკონსულო. ზოგიერთ ქვეყანას აქვს აკრედიტებული საელჩო სომხეთის გარეთ.
არაადგილობრივი საელჩოები
განთავსებულია მოსკოვში, სხვა შემთხვევაში აღნიშნულია.
რესურსები ინტერნეტში
კატეგორია:სომხეთის საგარეო პოლიტიკა
ბოტნარეშტი-ნოი
ბოტნარეშტი-ნოი (Botnăreştii Noi) — სოფელი მოლდოვაში, ანენი-ნოის რაიონში. მდებარეობს ზღვის დონიდან 58 მეტრზე. 2004 წლის მონაცემებით, მოსახლეობა 142 ადამიანს შეადგენდა.
რესურსები ინტერნეტში
კატეგორია:ანენი-ნოის რაიონის სოფლები
გივი მიქაძე
გივი მიქაძე (დ. 1924 — გ. 2008) — ფილოლოგიის მეცნიერებათა დოქტორი, პროფესორი.
ბიოგრაფია
გივი მიქაძე დაიბადა 1924 წელს. იყო ქართული ლიტერატურის გამორჩეული მკვლევარი, ფილოლოგიის მეცნიერებათა დოქტორი, პროფესორი, საქართველოს დამსახურებული პედაგოგი.
პროფესორი გივი მიქაძე 20-მდე წიგნისა და 300-მდე სამეცნიერო ნაშრომის ავტორია. მისი მეუღლე იყო ლალი პატარაია, დიმიტრი ყიფიანის მე-5 თაობის შთამომავალი.
გივი მიქაძე გარდაიცვალა 2008 წელს, დაკრძალულია ვაკის სასაფლაოზე.
რესურსები ინტერნეტში
კატეგორია:ქართველი ფილოლოგები კატეგორია:დაბადებული 1924 კატეგორია:გარდაცვლილი 2008 კატეგორია:დიმიტრი ყიფიანი გ
ორმო (მრავალმნიშვნელოვანი)
ორმო შეიძლება აღნიშნავდეს:
კონიის ტრამვაი
მინი|კიოლნიდან ჩამოტანილი ტრამვაი Duewag GT8, კონიაში ბორტის ნომრით 107 კონიის ტრამვაი — ტრამვაის ქსელი, რომელიც კონიაში ექსპლუატაციაშია 1992 წლიდან. ლიანდაგის სიგანეა 1435 მმ, ძაბვა 750 ვ, ერთადერთი ორლიანდაგიანი ხაზის სიგრძე შეადგენს 18 მეტრს.
ისტორია
альт=Трамвай Skoda T28 на остановке Кюлтюр парк, Конья|მინი|ტრამვაი Škoda 28T კონიაში ტრამვაის სისტემის მშენებლობაზე კონტრაქტი, რომელიც ნაწილობრივ გერმანული მხარის მხრიდან ფინანსდებოდა ფირმა Siemens AG-სთან გაფორმდა 1986 წელს და მშენებლობა დაიწყო 1987 წელს. 1988 წელს გერმანიის ქალაქ კიოლნისგან შესყიდულ იქნა პირველი მეორადი ვაგონები, რომლებიც ჩამოიტანეს 1989 წელს. ქალაქის ახალი მერის არჩევის შემდეგ ტრამვაის მშენებლობის სამუშაოები შეჩერდა, რადგან ახალი მერი მოითხოვდა ტრამვაის განცალკევებული ზოლის მქონე ხაზის აშენებას. სამშენებლო სამუშაოები განახლდა 1991 წლის ზაფხულში, 1992 წლის 23 აპრილიდან დაიწყო სატესტო სვლები. ხაზი მგზავრებისთვის გაიხსნა 1992 წლის 28 სექტემბერს და მისი სიგრძე შეადგენდა 10,4 კმ-ს (Alââddin-დან Cumhuriyet-მდე). 1996 წლის 19 აპრილს ხაზი დაგრძელდა 7,6 კმ-ით Cumhuriyet-დან Üniversitesi-მდე.
მთლიანად 1989-2004 წლებში კონიამ კიოლნისგან იყიდა 61 სამსექციური ტრამვაის ვაგონი, რომლებიც გამოშვებული იყო 1963-1965 წლებში. 2013 წელს Škoda Transportation-მა გაიმარჯვა ტენდერში 60 დაბალიატაკიანი ვაგონის მიწოდებაზე, რომლის მთლიანი ღირებულება 2,6 მილიარდ ჩეხურ კრონას შეადგენდა. Škoda Transportation-მა კონიისთვის 2013-2014 წწ დაამზადა Škoda 28T მოდელის ვაგონები, რომლებიც გამომდინარეობს მიშკოლცისთვის დამზადებული Škoda 26T-ს კონცეფციიდან.
რესურსები ინტერნეტში
კატეგორია:ტრამვაის ქსელები ქალაქების მიხედვით
ჰიჩჰაიკერის გზამკვლევი გალაქტიკაში
ჰიჩჰაიკერის გზამკვლევი გალაქტიკაში (The Hitchhiker's Guide to the Galaxy) — იუმორისტული სამეცნიერო ფანტასტიკის ჟანრის წიგნების სერია, რომელიც დაგლას ადამსმა შექმნა. თავდაპირველად, 1978 წელს, ის რადიოპრესა იყო და BBC Radio 4-ის ეთერში გადიოდა, შემდეგ კი სხვა ფორმატებშიც გადავიდა, როგორებიცაა სასცენო წარმოდგენები, ნოველები, იუმორისტული წიგნები, ტელესერიალი, ვიდეოთამაში და ფილმი.
„ჰიჩჰაიკერის გზამკვლევი გალაქტიკაში“ 2005 წლისთვის 30 ენაზე იყო ნათარგმნი. 2017 წელს BBC Radio 4-მა დააანონსა 40 წლისთავის აღნიშვნა დირკ მეგსთან ერთად, რომელიც ერთ-ერთი პროდიუსერი იყო. პირველი წიგნის გამოსვლიდან 30 წლის შემდეგ, 2009 წელს, ადამსის ხუთწიგნიან სერიას ოუენ კოლფერმა შემატა მეექვსე წიგნი „კიდევ ერთი რამ...“ (And Another Thing...).
სქოლიო
კატეგორია:რომანების სერიები კატეგორია:პოსტაპოკალიფტიკა
მამედრზაქიუჯა
მამედრზაქიუჯა (Məmmədrzakücə) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 612 კაცი.
სქოლიო
კატეგორია:მასალის რაიონის სოფლები
დავიდ დავიდიანი
დავიდ რუდიკის ძე დავიდიანი (Давид Рудикович Давидян; დ. 14 დეკემბერი, 1997) — რუსი ფეხბურთელი, ბოლოს თამაშობდა „მოსკოვის არარატში“.
საკლუბო კარიერა
რუსეთის პროფესიონალურ ლიგაში მისი დებიუტი შედგა „ნოსტას“ რიგებში „ვოლგა ულიანოვსკის“ წინააღმდეგ, 2016 წლის 20 ივლისს.
სქოლიო
კატეგორია:დაბადებული 14 დეკემბერი კატეგორია:დაბადებული 1997 კატეგორია:რუსი ფეხბურთელები კატეგორია:მოსკოვის არარატის ფეხბურთელები კატეგორია:ნოსტას ფეხბურთელები
აზერბაიჯანის ეროვნული აკადემიის სამეცნიერო ბიბლიოთეკა
მინი
აზერბაიჯანის ეროვნული აკადემიის სამეცნიერო ბიბლიოთეკა — 1923 წელს აზერბაიჯანის დედაქალაქ ბაქოში დაარსებული ბიბლიოთეკა.
ისტორია
გახსნისთანავე ბიბლიოთეკაში განთავსდა 430 წიგნი და 1200 ხელნაწერი. 1925 წლის აგვისტოში, დუბლირების თავიდან ასაცილებლად, ბიბლიოთეკა და ბიბლიოგრაფიის სამსახური გახდა ერთი, ბიბლიოთეკა-ბიბლიოგრაფიის ბიურო გახდა. თავმჯდომარე გახდა ჰანაფი ზეინალი (1896-1938 წელი).
1945 წელს ბიბლიოთეკა შემდგომ განვითარდა მეცნიერებათა აკადემიასთან ერთად. 1963 წლიდან 1984 წლამდე ბიბლიოთეკა ცნობილი იყო როგორც ფუნდამენტური ბიბლიოთეკა. 1984 წლის შემდეგ მას ცენტრალურ სამეცნიერო ბიბლიოთეკას უწოდებენ. მის დირექტორებში შევიდნენ ტაიროვი, ნაზიმ ახუნდოვი, რასიმ კაზიმოვი, მაჰუბე ჰასანოვა, ამინ ეფენდიევი, აიბენიზ ალიევა-კენგერლი და ლეილა ბეკირ იმანოვა.
2003 წლის 4 იანვარს პრეზიდენტმა ჰეიდარ ალიევმა მოახდინა აზერბაიჯანის ეროვნული აკადემიის სამეცნიერო ქარტიის მე–5 მუხლის 54 –ე პუნქტის რატიფიცირება, რაც ბიბლიოთეკას სამეცნიერო დაწესებულების სტატუსს ანიჭებს.
2014 წლის 5 მაისს პრეზიდენტმა გახსნა ბიბლიოთეკის ახალი შენობა.
საერთაშორისო ურთიერთობები
1993 წელს აღნიშნული ბიბლიოთეკა გახდა საბიბლიოთეკო ასოციაციებისა და ინსტიტუტების საერთაშორისო ფედერაციის წევრი. 2012 წელს სამეცნიერო ბიბლიოთეკა გახდა ევროპის საბჭოს სამეცნიერო ბიბლიოთეკების ასოციაციის სრული წევრი. ბიბლიოთეკა უზრუნველყოფს მომსახურებას წიგნების საერთაშორისო გაცვლისთვის. ბიბლიოთეკა იწვევს საერთაშორისო სტუმრებს და ელჩებს. ბიბლიოთეკა ასევე აგზავნის წევრებს საზღვარგარეთ საბიბლიოთეკო საქმის შესასწავლად და სხვა ქვეყნებში კონფერენციებსა და გამოფენებზე დასასწრებად.
კოლექცია
ბიბლიოთეკის კოლექციებში შედის ნაწარმოებები აზერბაიჯანულ ენაზე, რუსულენოვანი და აღმოსავლურ ენებზე შესრულებული ნამუშევრები.
ბიბლიოთეკის მთავარ კოლექციას წარმოადგენს ნუმიზმატიკური ფონდი, სადაც დაცულია უნიკალური წიგნები.
ბიბლიოთეკაში ინახება პერიოდული გამოცემები და დისერტაციები მყარი და ელექტრონული ასლებით. სხვა საწარმოები, როგორიცაა აზერბაიჯანის ნავთობპროდუქტების გეოლოგთა საზოგადოების კრებულები და ასევე თვითონ აზერბაიჯანის ეროვნული მეცნიერებათა აკადემიის შრომები.
GeForce 700 სერიის ვიდეოდაფები
მიმოხილვა
GK110 ვიდეოდაფის პროცესორი გამზადდა და წარმოებაში კომპიუტერული ტექნიკისთვის ჩაეშვა. შეიცავდა 7.1 მილიარდ ტრანზისტორს, ამ მოდელში საგრძნობლად იმჩნეოდა ენერგოეფექტურობა, რომელიც გამოწვეულია, ვიდეოდაფების ერთეულის შესაძლებლობების მიხედვით, მოკლე დროში შესრულებული დავალებებით.
მახასიათებლები
GeForce 700 სერიის ვიდეოდაფები შეიცავს მახასიათებლებს როგორც GK104-დან, ისე GK110 ვიდეოკარტის პროცესორიდან, Kepler-ზე დაფუძვებული 700 სერიის დაფები ამატებს სტანდარტულ მახასიათებლებს.
GK104-იდან აღებული მახასიათებლები:
გამოთვლის ფოკუსი, SMX-ის გაუმჯობესება
GK110-ის საშუალებით ენვიდიამ აირჩია გამოთვლის შესაძლებლობების გაძლიერება. GK104 ის 8 FP64 CUDA ბირთვების მაგივრად, GK110 იყენებს 64-ს, ასევე იზრდება მეხსიერება დასარეგისტრირებელი ფაილებისთვის. დარეგისტრირებული ფაილებისთვის გამოყოფილი მეხსიერება გაიზარდა 256 კილობაიტამდე. ტექსტურების ქეში კი გაიზარდა 48 კილობაიტით.
ახალი ინსტრუქციები
დაბალ დონეზე, GK110 დამატებით ხედავს ინსტრუქციებსა და ოპერაციებს დავალების შესრულების გასაუმჯობესებლად, ახალი ინსტრუქციები ცენტრალური პროცესორის ძაფებს საშუალებას აძლევს, მეხსიერებაში გადატანის გარეშე გააზიაროს ინფორმაცია, რაც აჩქარებს ატვირთვა/გაზიარება/შენახვის მეთოდს. ატომური ოპერაციებიც გადაკეთდა, აჩქარდა ატომური მოქმედებების სიჩქარე და დაემატა FP64 მოქმედებები, ადრე მხოლოდ FP32 მოქმედებები იყო ხელმისაწვდომი.
Hyper-Q
Hyper-Q ანაწილებს GK110 აპარატურის სამუშაოების რიგს 1-დან 32-მდე. რაც ქმნის სამუშაოს სწორად გადანაწილების შესაძლებლობას. რომელიც მნიშვნელოვანია, არ ხდება სამუშაოს სწრაფად ათვისება და შესაბამისად გამომთვლები ნელა მიმდინარეობს. 32 სამუშაოს რიგით, GK110 ადვილად ითისებს სამუშაოს, მათი სხვადასხვა რიგებში გადანაწილებით.
Microsoft-ის DirectX-ის მხარდაჭრა
ენვიდიას კეპლერის არქიტექტურის ვიდეოდაფების პროცესორების, GeForce 700 სერიას მთლიანად აქვს DirectX 11.0 ვერსიის მხარდაჭერა. ენვიდიას, იმ DX11 კლასის ვიდეოდაფებთან რომელიც უკვე გამოშვებაში ჩაუშვა, DX12-ის მხარდაჭერა აქვს.
დინამიური პარალელიზმი
დინამიური პარალელიზმს ფუნქციაა დააკავშიროს და გადაგზანვოს ინფორმაცია ერთი ტიპის კერნელიდან მეორეში. Fermis-ის არქიტექტურაში ასეთი ფუნქცია მხოლოდ ცენტრალურ გამომთვლელს შეუძლია, რაც იწვევს გარკვეული რაოდენობით სირთულეებს ცენტრალური გამომთვლელ პროცესორთან დასაკავშირებლად. ამ მეთოდით GK110 ასრულებს ორმაგ საქმეს, პირველი არ საჭიროებს ინფორმაციის უკან გაგზავნას და მეორე დამხმარე კერნელთან ინფორმაციის პირდაპირ გაგზავნის გამო, ცენტრალურ პროცესორს უთავისუფლდება ადგილი რათა შეასრულოს სხვადასხვა დავალებები.
რესურსები ინტერნეტში
კატეგორია:Nvidia
ჭონთიოს ციხე-სახლი
ჭონთიოს ციხე-სახლი — ციხე-სახლი ახმეტის მუნიციპალიტეტში. მდებარეობს ნასოფლარ ჭონთიოს ტერიტორიაზე (ომალოს თემში), ნასოფლარის განაპირას. განეკუთვნება XVIII საუკუნეს.
შენობა (6,5 X 6,8 მ) ხუთსართულიანია. აღმოსავლეთიდან ეკვრის გვიანდელი მინაშენი. ორივე ნაგებობა ფიქლითაა ნაშენი. ციხე-სახლის II და III სართულების კედლები შიგნიდან მიწანარევი ნაკელითაა შელესილი. ძეგლი დაზიანებულია: ჩამონგრეულია ციხე-სახლის V სართულის კედლების ზედა ნაწილები და სართულშუა გადახურვა, დანგრეულია მინაშენის უმეტესი ნაწილი.
ციხე-სახლის I სართულს შესასვლელი სამხრეთიდან აქვს, მიწის დონიდან 1,4 მეტრის სიმაღლეზე. ამ სართულზე, სამხრეთ კედელში, ერთი სათოფურია, აღმოსავლეთ კედელში მცირე ზომის სწორკუთხა ნიში. შესასვლელი II სართულზეც სამხრეთიდანაა, მიწიდან 3,25 მეტრის სიმაღლეზე. ამავე კედელში ერთი სწორკუთხა სარკმელია. აღმოსავლეთ კედელში ორი ნიშია, ხოლო ჩრდილოეთ და დასავლეთ კედლებში – თითო-თითო. III სართულზე კარი აღმოსავლეთით არის. იგი ამ სართულს აკავშირებდა მინაშენის II სართულთან. ამავე კედელში საკვამლე ხვრელია. სამხრეთ კედელში ორი თაღოვანი სარკმელია, დასავლეთისაში – სათოფური და ნიში, ხოლო ჩრდილოეთისაში – ნიში. IV სართულზე აღმოსავლეთ კედელში კარი, სარკმელი და სათოფურია, სამხრეთ კედელში კი ერთი დიდი სათოფური და ერთი ნიში. დასავლეთ კედელში ორი სათოფურია, ჩრდილოეთისაში – ერთი. I სართული სამეურნეო დანიშნულებისა იყო, II, III და IV – საცხოვრებელი, V – სათავდაცვო. სართულები მისადგმელი კიბით უკავშირდებოდნენ ერთმანეთს.
მინაშენი (4,8 X 4,8 მ) ორსართულიანია. I სართულზე შესასვლელი აღმოსავლეთიდანაა. სამხრეთ კედელში პატარა სარკმელია, ჩრდილოეთისაში – ორი ნიში. II სართულზე შესასვლელი ჩრდილოეთიდანაა, ამავე კედელში ერთი ნიშია. სამხრეთ კედელში შემორჩენილია კარის წირთხლი. მინაშენს საქონლის სადგომად იყენებდნენ.
ლიტერატურა
კატეგორია:ახმეტის მუნიციპალიტეტის კოშკები კატეგორია:თუშეთის ციხესიმაგრეები
ოქტავიო პასი
ადრეული წლები
დაიბადა 1914 წლის 31 მარტს. ოქტავიო პასი ლიტერატურას გაეცნო ცხოვრების დასაწყისშივე ბაბუის ბიბლიოთეკის გავლენის შედეგად, რომელიც სავსე იყო მექსიკური და ევროპული კლასიკური ლიტერატურით. 1920-იანი წლების განმავლობაში მან აღმოაჩინა ხერარდო დიეგო, ხუან რამონ ხიმენესი და ანტონიო მაჩადო ი რუისი, ესპანელი მწერლები, რომლებმაც დიდი გავლენა მოახდინეს მის ადრეულ მწერლობაზე.
მოზარდობის ასაკში, 1931 წელს, პასმა გამოაქვეყნა პირველი ლექსები, მათ შორის „კაბელერა“. ორი წლის შემდეგ, 19 წლის ასაკში, მან გამოაქვეყნა ლექსების კრებული Luna Silvestre („ველური მთვარე“). 1932 წელს ზოგიერთ მეგობართან ერთად, დააფინანსა მისი პირველი ლიტერატურული მიმოხილვა „ბარანდალი“. 1937 წელს, 23 წლის ასაკში, პასმა მიატოვა იურიდიულის სწავლება და გაემგზავრა მექსიკაში, იუკატანის შტატში, რათა ემუშავა მერიდას სკოლაში გლეხთა და მშრომელთა ვაჟებისთვის. იქ მან დაიწყო მუშაობა მის პირველ, გრძელ, ამბიციურ პოემაზე: „Entre la piedra y la flor“ („ქვასა და ყვავილს შორის“). ტომას სტერნზ ელიოტის საქმიანობის გავლენის ქვეშ მოქცეული ოქტავიო იკვლევდა მექსიკელი მემამულეების მმართველობის ქვეშ მყოფი გლეხის მდგომარეობას სამუშაო დღის განმავლობაში.
1937 წელს პასი მიიწვიეს მწერალთა მეორე საერთაშორისო კონგრესზე ესპანეთში კულტურის დასაცავად ესპანეთის სამოქალაქო ომი დროს. მან გამოხატა თავისი სოლიდარობა რესპუბლიკური მხარის მიმართ და ფაშიზმის წინააღმდეგ. მექსიკაში დაბრუნების შემდეგ, პასმა თანადაფინანსებით გამოაქვეყნა ლიტერატურული ჟურნალი ტალერი („სემინარი“) 1938 წელს და ჟურნალისთვის წერდა 1941 წლამდე. 1937 წელს იგი დაქორწინდა ელენა გარროზე, რომელიც მექსიკის ერთ-ერთ საუკეთესო მწერლად ითვლება. ისინი 1935 წელს შეხვდნენ ერთმანეთს. მათ ერთი ქალიშვილი, ჰელენა, შეეძინათ და 1959 წელს განქორწინდნენ.
1943 წელს პასმა მიიღო გუგგენჰაიმის სტიპენდია და გამოიყენა იგი შეერთებულ შტატებში, კალიფორნიის უნივერსიტეტში, ბერკლიში. ორი წლის შემდეგ იგი შევიდა მექსიკის დიპლომატიურ სამსახურში და გარკვეული დროით მუშაობდა ნიუ-იორკში. 1945 წელს იგი გაგზავნეს პარიზში, სადაც დაწერა El Laberinto de la Soledad („მარტოობის ლაბირინთი“). მოგვიანებით New York Times- მა ნაშრომი დაახასიათა, როგორც „ანალიზი თანამედროვე მექსიკისა და მექსიკელი პიროვნებისა, რომელშიც მან აღწერა თავისი თანამემამულეები, როგორც ინსტინქტური ნიჰილისტები, რომლებიც მარტოობის და ცერემონიულობის ნიღბების მიღმა იმალებიან.“ 1952 წელს ის პირველად გაემგზავრა ინდოეთში. იმავე წელს წავიდა ტოკიოში, როგორც საქმეთა მმართველი დიპლომატიური განხრით. შემდეგ დაინიშნა ჟენევაში, შვეიცარია. იგი 1954 წელს დაბრუნდა მექსიკაში, სადაც 1957 წელს დაწერა თავისი შესანიშნავი ლექსი „პიედრა დე სოლი“ („მზის ქვა“) და გამოაქვეყნა Libertad bajo palabra (თავისუფლება ფიცის ქვეშ ), რომელიც ამ დრომდე მისი პოეზიის კრებულს წარმოადგენს. იგი კვლავ გააგზავნეს პარიზში 1959 წელს. 1962 წელს დაინიშნა მექსიკის ელჩად ინდოეთში.
გვიანი წლები
ინდოეთში პასმა დაასრულა რამდენიმე ნამუშევარი, მათ შორის El mono gramático ( გრამატიკოსი მაიმუნი) და Ladera este (აღმოსავლეთ ფერდობზე). ინდოეთში ყოფნისას იგი შეხვდა მწერალთა ჯგუფს, რომელიც ცნობილია, როგორც მშიერი თაობა და მათ დიდი გავლენა მოახდინეს ოქტავიო პასის შემოქმედებაზე.
1965 წელს მან ცოლად შეირთო მარი-ჟოზე ტრამინი, ფრანგი ქალი, რომელიც მისი მეუღლე იყო მთელი დარჩენილი ცხოვრების განმავლობაში. 1968 წლის ოქტომბერში ის გადადგა დიპლომატიური სამსახურიდან პროტესტის ნიშნად მექსიკის მთავრობის მიერ ტლატოლკოში სტუდენტ მომიტინგეთა მკვლელობის გამო.
პარიზში მოითხოვა თავშესაფარი და 1969 წელს დაბრუნდა მექსიკაში. მან დააარსა თავისი ჟურნალი Plural (1970–1976) ლიბერალური მექსიკელებისა და ლათინური ამერიკის მწერლების ჯგუფთან ერთად.
მან მოიპოვა 1977 წლის იერუსალიმის პრემია ლიტერატურაში, ინდივიდუალური თავისუფლების თემაზე. 1980 წელს მას ჰარვარდის საპატიო დოქტორის წოდება მიენიჭა, 1982 წელს კი ნეიშტადტის საერთაშორისო ლიტერატურული პრემია. პასი მეგობრობდა რომანისტ კარლოს ფუენტესთან, მაგრამ მათ შორის უთანხმოება დაიწყო 1980-იან წლებში, როდესაც ოქტავიო სანდინისტების ეროვნულ-განმათავისუფლებელი ფრონტის მოძრაობას ეწინააღმდეგებოდა, ფუენტესი კი მხარს უჭერდა. 1988 წელს, პასის ჟურნალმა ვუელტამ გამოაქვეყნა ფუენტესის კრიტიკა ენრიკე კრაუზეს მიერ, რასაც შედეგად მოჰყვა პასსა და ფუენტესს შორის გაუცხოება, თუმცა იქამდე დიდი ხნის მეგობრები იყვნენ.
პასის ლექსების კრებული (რომელიც დაიწერა 1957 - 1987 წლებს შორის) 1990 წელს გამოიცა. 1990 წელს მას მიენიჭა ნობელის პრემია ლიტერატურაში.
გილერმო შერიდანმა, რომელიც 1998 წელს დაინიშნა ოქტავიო პასის ფონდის დირექტორად, გამოაქვეყნა წიგნი Poeta con paisaje (2004): რამდენიმე ბიოგრაფიული ნარკვევი პოეტის ცხოვრების შესახებ 1998 წლამდე ანუ მის გარდაცვალებამდე.
ესთეტიკა
კრიტიკოსი რამონ ხირაუ წერს: „ოქტავიო პასის პოეზია არ ყოყმანობს ენასა და სიჩუმეს შორის. მას მივყავართ სიჩუმის სამეფოში სადაც ნამდვილი ენა ცოცხლობს“
ნაწერები
შემოქმედებითმა ავტორმა და პოეტმა, პასმა, გამოაქვეყნა უამრავი ნამუშევარი თავისი ცხოვრების განმავლობაში, რომელთა უმეტესობა თარგმნილია სხვადასხვა ენებზე. მისი პოეზია ინგლისურად თარგმნა სემიუელ ბეკეტმა, ჩარლზ ტომლინსონმა, ელიზაბეთ ბიშოპმა, მურიელ რუკეისერმა და მარკ სტრინდმა. მის ადრეულ პოეზიაზე გავლენას ახდენდა მარქსიზმი, სიურრეალიზმი და ეგზისტენციალიზმი, ასევე, ისეთი რელიგიები, როგორიცაა ბუდიზმი და ინდუიზმი. მისი ლექსი, „პიედრა დე სოლი“ („მზის ქვა“), რომელიც 1957 წელს დაიწერა, ნობელის პრემიის მის საპრეზენტაციო სიტყვაში შეაფასეს, როგორც სიურრეალისტური პოეზიის „შესანიშნავი“ მაგალითი.
ცხოვრების მეორე ნახევარში დაწერილი პოეზია ეხებოდა სიყვარულსა და ეროტიკას, დროის ბუნებასა და ბუდიზმს. მან ასევე დაწერა ლექსები მისი კიდევ ერთი ვნების, თანამედროვე მხატვრობის შესახებ. როგორც ესეისტმა, პასმა დაწერა ისეთ თემებზე, როგორებიცაა მექსიკის პოლიტიკური სისტემა და ეკონომიკა, აცტეკთა ხელოვნება, ანთროპოლოგია და სექსუალობა. მისი წიგნი მარტოობის ლაბირინთი (ესპ. El laberinto de la soledad ) აღწევს თავისი ქვეყნის თანამემამულეების გონებაში  და მათ აღწერს, როგორც მარტოობის ნიღბების მიღმა მცხოვრებლებს. მათი ისტორიის გამო, მათი იდენტობა იკარგება კოლუმბამდელ და ესპანურ კულტურას შორის, რაც უარყოფითად მოქმედებს. მექსიკური კულტურა უმთავრესი ნაშრომია, რომელმაც დიდი გავლენა მოახდინა მექსიკის სხვა მწერლებზე, მაგალითად კარლოს ფუენტესზე.
სქოლიო
კატეგორია:XX საუკუნის ესეისტები კატეგორია:კალიფორნიის უნივერსიტეტის (ბერკლი) კურსდამთავრებულები კატეგორია:ნობელის პრემიის ლაურეატები ლიტერატურაში კატეგორია:მამაკაცი ესეისტები კატეგორია:მეტისი მწერლები კატეგორია:იერუსალიმის პრემიის მფლობელები კატეგორია:XX საუკუნის მთარგმნელები კატეგორია:XX საუკუნის მამაკაცი მწერლები კატეგორია:გარდაცვლილი 1998 კატეგორია:დაბადებული 1914
კაზადაევკა
კაზადაევკა (Казадаевка) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.
2010 წლის მონაცემებით, სოფელში ცხოვრობს 51 ადამიანი. რაიონულ ცენტრ სტერლითამაქიდან დაშორებულია 9 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 9 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (71%).
სქოლიო
კატეგორია:სტერლითამაქის რაიონის სოფლები
თაგვფრინველისებრნი
თაგვფრინველისებრნი (Coliidae) — ფრინველთა ოჯახი თაგვფრინველისნაირთა რიგისა. მოიცავს 2 გვარის 6 თანამედროვე სახეობას და რამდენიმე ამომწყდარ გვარს. ცნობილია ეოცენიდან. აფრიკის ენდემები არიან. მათი სხეულის სიგრძეა 30–38 სმ, წონა 42–56 გ. გააჩნიათ გრძელი კუდის ბუმბული. ბინადრობენ სავანებში, ტყეებსა და უდაბნოებში. ბუდობენ ხეებზე. დებენ 2–4, ზოგჯერ 6 კვერცხს. იკვებებიან კენკრით, ნაყოფებით, მწერებით, ზოგჯერ სხვა ფრინველების კვერცხებით.
სქოლიო
* კატეგორია:თაგვფრინველისნაირნი
ხახაბოს კოშკი
ხახაბოს კოშკი — კოშკი მდებარეობს ახმეტის მუნიციპალიტეტში, თუშეთში, ნასოფლარ ხახაბოში.